આજે વિધાનસભા ગૃહમાં એમ.બી. શાહ કમિશનનો રિપોર્ટ રજૂ કરાયા બાદ પત્રકારોને સંબોધતા નાયબ મુખ્યપ્રધાને જણાવ્યું હતું કે આજે રજૂ થયેલો અહેવાલ હવે વિધાનસભાની માલિકી છે. હવે આગળ નિયમ મુજબ કાર્યવાહી થશે. હાલમાં અર્જુન મોઢવાડિયા ગૃહના સભ્ય નથી, પરંતુ તત્કાલીન મુખ્યપ્રધાન નરેન્દ્ર મોદીને ખોટા આક્ષેપો સાથે સાંકળવાનો પ્રયાસ કર્યો છે તે તદ્ન તથ્યહીન છે. પંચે સ્પષ્ટ તારણ આપ્યું છે કે આ આક્ષેપો પાયાવિહોણા છે. દરેક મુદ્દા અને આક્ષેપોની તપાસ પંચે કરી છે. મોદીની છબી ખરડવાનો વિપક્ષનો પ્રયાસ તદ્દન નિષ્ફળ ગયો છે.